|  |  |
| --- | --- |
| **HVA** | **ITFK’s styremøte nr. 3/2017** |
| **NÅR** | **Mandag 31. mai kl. 19.00-22.00** |
| **HVOR** | **Hjemme til Bjørn** |
| **HVEM** | **Brynjar, Ketil, Bjørn, Wenche, Stig, Terje og Andreas.** |

**Sak 16/17: Godkjenning av referat fra styremøte 02.03.17**

Ok.

**Vedtak:**

* **Vi bestemmer at alle gir et svar på godkjenning innen en uke etter referatet er mottatt. Da trenger vi ikke å ha godkjenning som egen sak fremover.**

**Sak 17/17: Innkommende post/epost**

Vi har fått henvendelse fra NESK om mulighetene for å arrangere vinterprøve i distriktet vårt. Dette diskuteres i styret, og vi ser at det i utgangspunktet tidsmessig er rom for en jaktprøve til i vårt område, men belastningen for reindriftsnæringen er meget utfordrende. Etter diskusjonen kommer vi frem til følgende vedtak.

**Vedtak:**

* **Vi svarer at vi er positive til aktivitet i Trøndelag, men i samråd med vår samekontakt, beslutter styret et ønske om at NESK ser etter et alternativt område i Trøndelag der det ikke er så mye rein.**

**Sak 18/17: Fra utvalgene**

**Aktivitetsutvalg sør:**

Ca. 50 hunder som er med på dressurkursene. Steinkjer veterinærsenter kommer neste gang med foredrag.

Markavola treningsterreng er usikkert enda. Fylkesmannen har klage inne nå, og da må vi avvente svar før vi vet noe mer.

Premier og dommer til apportkonkurransen på Stiklestad er klar.

**Aktivitetsutvalg nord:**

Ca. 30 hunder.

Avslutning oppe til Rune Fossum siste kveld.

Ansvarshavende Heia blir sendt sekretær for utleggelse på nett snart.

Aversjonsdressur hund/sau blir arrangert noen onsdager fremover.

Aversjonsdressur hund/rein tidligere i vinter må evalueres at utvalget. Ikke heldig at medlemmer som betalte for en gang aldri fikk tilbud om en andre runde etter at den opprinnelige kvelden ble utsatt.

**Utstillingsutvalget:**

Utstillingen nærmer seg. Foreløpig 69 fuglehunder påmeldt. Det meste er klart, kunne gjerne hatt noen få personer til for å hjelpe til. Terje sender forespørsel på facebook om frivillig hjelp. Terje tar også med seg innspill i forhold til påmelding inn i evalueringsmøte etter utstillingen.

Digitale hjelpemidler er på vei, usikkert når vi vil se det i bruk på vår utstilling.

Vi i styret er positive til denne utviklingen, og ønsker gjerne at NKK går for det slik at dette blir en fast standard på alle utstillinger.

**Jaktprøveutvalget:**

Regnskap kommer straks. Har gjennomført en utmerket vinterprøve. Vi ønsker å fortsette denne utviklingen, men det er da nødvendig å budsjettere med minus på prøvene fremover for å klare å opprettholde et slikt tilbud. Parkering på vinterprøven er en utfordring som jaktprøveutvalget tar med seg.

**Dommerutvalget:**

Ingen saker i dag.

**Sak 19/17: Medlemstall/økonomi**

Medlemstall: 380 medlemmer per 31.05.17. Kommer jevnlig inn nye medlemmer, faktisk ei innmelding akkurat under styremøtet også ☺

Økonomi: Mangler noe fra utvalg, men ligger bra an. Sponsorene har betalt. Info’n er betalt slik at vi er ferdige med den posten.

Apporthefter er bestilt og fordeles likt mellom akt. nord og akt. sør.

Ca. 480 000 på konto. Økonomien er derfor fortsatt meget god.

**Sak 20/17: Hjemmeside/facebook - status**

Hjemmesiden fungerer greit, men justerer den passordbelagte delen slik at vi får et sikrere system. Den gamle facebooksiden kan virke forvirrende for medlemmene.

Terje må legges inn som redaktør på den nye facebooksida.

**Vedtak:**

* **Bjørn ordner med nytt sikkert system inne på itfk.no Vi bestemmer at vi legger ned den gamle siden. Andreas tar dette videre.**

**Sak 21/17: Saker til fuglehundtinget**

Brynjar informerer om utfordringene i forhold til arrangering av jaktprøver de årene det ikke er mulig å få til 3 prøvehelger. Vi støtter evt. forslag som kan gjøre det mulig med 3 prøvehelger hver høst.

Informere litt om valg. Leder får myndighet på vegne av styret.

Vi har tidligere tatt stilling til Malvik fuglehundklubb sin søknad om å bli tatt opp i FKF. Det er ikke kommet nye opplysninger om denne saken.

**Sak 22/17: Jubileum/jubileumsboka**

Leder tar kontakt med festkomiteens leder i forhold til tanker om årsfesten og jubileumsfesten.

Det er kommet skriftlig brev fra jubileumsbokkomiteen som diskuteres i styret. Flotte tanker og meget bra at komiteen har kommet så godt i gang.

Vi snakker om antall, forskjellig trykkeri slik at vi kan sammenligne priser, pris på boka. Styret tror antallet på 500/300 er i overkant, ser for oss at rundt 300 kan være et fornuftig antall, og evt. etterbestille flere ved behov. I forhold til pris tenker vi at vi ikke kan legge oss for høyt, men den kan ikke være gratis og klubben skal ikke ha fortjeneste på den. Prisspørsmålet på boka må diskuteres videre.

Vi ønsker at komiteen ser videre på disse innspillene. Selve utforminga av boka syns styret ser meget bra ut, og vi har tillit til at komiteen arbeider like godt med det i fortsettelsen.

**Vedtak:**

* **Leder snakker med leder av festkomiteen og han inviteres inn i neste møte der vi ønsker at han har med et forslag til tanker om festene fremover.**
* **Styret er enig om at komiteen kan kjøpe inn skanner som forespurt i brevet.**

**Eventuelt.**

Neste styremøte blir onsdag 16.08.17 klokka 19.00 hjemme til Ketil.

Referent Andreas Trefjord